На заинтересованите лица се предоставя 14-дневен срок, считанo от 10.02.2016 г., за предложения и становища по Докладна записка и мотиви за допълнение на Наредба № 1 за определянето и администрирането на местни такси и цени на услуги на територията на община Карнобат.

Докладната записка с мотивите се публикува на основание **чл. 26, ал. 2 от Закона за нормативните актове и във връзка с чл. 77 от Административно-процесуалният кодекс.**

Предложения могат да бъдат депозирани в Община Карнобат - Центъра за административно-информационно обслужване и местни приходи– гр.Карнобат, бул. „България” № 12 или на е-mail: karnobat@mail.bg

**ДО**

**ОБЩИНСКИ СЪВЕТ-КАРНОБАТ**

**ДОКЛАДНА ЗАПИСКА**

от

Георги Иванов Димитров – Кмет на Община Карнобат

 **Относно:** Приемане на Наредба за изменение и допълнение на Наредба № 1 за определянето и администрирането на местни такси и цени на услуги на територията на Община Карнобат.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Община Карнобат приключи проект ”Реставрация, консервация и експониране на крепост Маркели и изграждане на техническата инфрастуктура към нея. Развитие на туристическата атракция „Средновековен парк Маркели”.

Отворени са вратите на крепостта за посетители, достъпни са атракции като стрелба с лък, ползване на аудиогид, ползване на костюми на воини и реквизити, ще бъдат достъпни екскурзоводски услуги.

Наредба № 1 определя законосъобразното събиране на общински такси, като в нея не са предвидени всички тези възможности, които ще се предоставят след откриването на крепостта Маркели.

Предвид това се налага промяна в някои от предвидените такси за крепостта и обособяването им в отделна точка от Приложение № 1 към наредбата.

Предлаганите цени са съобразени с цените, направени във финансовия анализ при кандидатстване на Община Карнобат за реализиране на проекта „Маркели“.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

 Предвид гореизложеното, Ви предлагам да приемете следните

**РЕШЕНИЯ:**

І. Общински съвет-Карнобат, на основание чл. 21, ал. 2 от Закона за местното самоуправление и местната администрация приема:

**Наредба за изменение и допълнение на Наредба № 1 за определянето и администрирането на местни такси и цени на услуги на територията на Община Карнобат**

**§ 1.** В точка 67 от Приложение № 1 към наредбата, се отменят следните текстове:

- Лекция на крепостта „Маркели” на български език- 10,00 лв.;

- Лекция на крепостта „Маркели”на английски/руски език -10,00 лв.;

- Лекция в трите музея и крепостта „Маркели”на български език-10,00 лв;

- Лекция в трите музея и крепостта „Маркели” на английски/руски език-15,00 лв.;

**§ 2.** В точка 71 от Приложение № 1 към наредбата, се отменя следния текст:

- За археологически обект „Маркели“ – 2,00 лв.

**§ 3.** В точка 71 от Приложение № 1 към наредбата текста „Билети за посещение в музей: - посещение на трите музея и крепостта и групи над 10 човека/ученици, студенти пенсионери – 5,00/3,00 лв.“ придобива следната редакция:

**„Билети за посещение в музей: - посещение на трите музея или групи над 10 човека/ученици, студенти пенсионери – 5,00/3,00 лв.“**

**§ 4.** Създава се нова точка 72 „а“ в Приложение № 1 към наредбата, със следното съдържание:

Посещение на туристическа атракция „Средновековен парк Маркели”:

1. Входна такса за възрастни – 3,00 лв.

2. Входна такса за деца, пенсионери, хора с увреждания – 1,00 лв.

3. Групово посещение над 10 човека – 2,00 лв. на човек

4. Семеен билет – 5,00 лв.

Беседа от екскурзовод на български език – 5,00 лв.

Беседа от екскурзовод на чужд език – 10,00 лв.

Ползване на аудиогид за 1 час – 5,00 лв.

Ползване на реквизит и костюм на воин – 2,00 лв.

Стрелба с един лък и 10 стрели за 30 минути – 5,00 лв.

Видеозаснемане и изработка на индивидуален клип – 5,00 лв.

Персонален свитък с името на посетителя – 1,50 лв.

Екскурзовод за всички туристически обекти в Община Карнобат – 20,00 лв. на ден;

Екскурзовод за туристически маршрути – 30,00 лв. на ден.

**Заключителна разпоредба**

**§ 1.** Настоящите промени влизат в сила след извършване на задължителния контрол за законосъобразност, упражняван от Областният управител на Административна област с център гр. Бургас.

ІІ. Общински съвет-Карнобат упълномощава Кмета на общината или упълномощени от него лица да отразят промените в нормативната уредба и да ги доведат до знанието на населението на територията на община Карнобат.

 **ВНОСИТЕЛ:**

 **ГЕОРГИ ДИМИТРОВ**

 ***КМЕТ НА ОБЩИНА КАРНОБАТ***